Üldkohtu 23. novembri 2022. aasta otsus – CWS Powder Coatings jt versus komisjon

(Liidetud kohtuasjad T-279/20 ja T-288/20 ning kohtuasi T-283/20) (1)

(Keskkond ja inimeste tervise kaitse - Määrus (EÜ) nr 1272/2008 - Ainete ja segude klassifitseerimine, märgistamine ja pakendamine - Delegeeritud määrus (EL) 2020/217 - Pulbri kujul, mis sisaldab vähemalt 1 % ulatuses osakesi, mille aerodünaamiline läbimõõt on ≤ 10 μm, esineva titaandioksiidi klassifitseerimine - Aine kantserogeenseks klassifitseerimise kriteeriumid - Uuringute usaldusväärsus ja heakskiidetus - Aine, mis võib olemuslike omaduste tõttu põhjustada vähki - Kopsude ülekoormuse arvutamine osakestes - Ilmselged hindamisvead)

(2023/C 24/47)

Kohtumenetluse keeled: saksa ja inglise

Pooled

Hageja kohtuasjas T-279/20: CWS Powder Coatings GmbH (Düren, Saksamaa) (esindajad: advokaadid R. van der Hout, C. Wagner ja V. Lemonnier)

Hagejad kohtuasjas T-283/20: Billions Europe Ltd (Stockton-on-Tees, Ühendkuningriik) ja seitse teist menetlusse astujat, kelle nimed on lisas loetletud (esindajad: advokaadid J.-P. Montfort, T. Delille ja P. Chopova-Leprêtre)

Hagejad kohtuasjas T-288/20: Brillux GmbH & Co. KG (Münster, Saksamaa), Daw SE (Ober-Ramstadt, Saksamaa) (esindajad: advokaadid R. van der Hout, C. Wagner ja V. Lemonnier)

Kostja: Euroopa Komisjon (esindajad liidetud kohtuasjades T-279/20 ja T-288/20: S. Delaude, R. Lindenthal ja M. Noll-Ehlers ning kohtuasjad T-283/20: A. Dawes, S. Delaude ja R. Lindenthal)

Hageja toetuseks menetlusse astujad kohtuasjas T-279/20: Billions Europe Ltd (Stockton-on-Tees) ja seitse teist menetlusse astujat, kelle nimed on lisas loetletud (esindajad: advokaadid J.-P. Montfort, T. Delille ja P. Chopova-Leprêtre), Ettengruber GmbH Abbruch und Tiefbau (Dachau, Saksamaa), Ettengruber GmbH Recycling und Verwertung (Dachau) (esindajad: advokaadid R. van der Hout, C. Wagner ja V. Lemonnier), TIGER Coatings GmbH & Co. KG (Wels, Austria) (esindajad: advokaadid R. van der Hout, C. Wagner ja V. Lemonnier)

Hageja toetuseks menetlusse astujad kohtuasjas T-283/20: Euroopa Keemiatööstuse Nõukogu – European Chemical Industry Council (CEFIC) (Brüssel, Belgia) (esindajad: advokaadid D. Abrahams, Z. Romata ja H. Widemann), Euroopa värvi-, trükivärvi- ja kunstnikuvärvide tööstuse nõukogu (CEPE) (Brüssel), British Coatings Federation Ltd (BCF) (Coventry, Ühendkuningriik), American Coatings Association, Inc. (ACA) (Washington, DC, Ühendriigid) (esindajad: advokaadid D. Waelbroeck ja I. Antypas), Mytilineos SA (Maroussi, Kreeka), Delfi-Distomon Anonymos Metalleftiki Etaireia (Maroussi) (esindajad: advokaadid J.-P. Montfort, T. Delille ja P. Chopova-Leprêtre)

Hageja toetuseks menetlusse astujad kohtuasjas T-288/20: Billions Europe Ltd (Stockton-on-Tees) ja seitse teist menetlusse astujat, kelle nimed on lisas loetletud (esindajad: advokaadid J.-P. Montfort, T. Delille ja P. Chopova-Leprêtre), Sto SE & Co. KGaA (Stühlingen, Saksamaa) (esindajad: advokaadid R. van der Hout, C. Wagner ja V. Lemonnier), Rembrandtin Coatings GmbH (Viin, Austria) (esindajad: advokaadid R. van der Hout, C. Wagner ja V. Lemonnier)

Kostja toetuseks menetlusse astujad liidetud kohtuasjades T-279/20 ja T-288/20 ning kohtuasjas T-283/20: Taani Kuningriik (esindaja: M. Søndahl Wolff), Prantsuse Vabariik (esindajad liidetud kohtuasjades T-279/20 ja T-288/20: T. Stéhelin, W. Zemamta, G. Bain et J.-L. Carré ja kohtuasjas T-283/20: E. de Moustier ja M. Zemamta), Madalmaade Kuningriik (esindajad kohtuasjas T-279/20: M. Bulterman ja C. Schillemans, kohtuasjas T-283/20: M. Bulterman ja J. Langer ning kohtuasjas T-288/20, M. Bulterman, M. Langer ja C. Schillemans), Rootsi Kuningriik (esindajad liidetud kohtuasjades T-279/20 ja T-288/20: C. Meyer-Seitz ja kohtuasjas T-283/20: O. Simonsson, C. Meyer-Seitz, A. Runeskjöld, M. Salborn Hodgson, H. Shev, H. Eklinder ja R. Shahsavan Eriksson), Euroopa Kemikaaliamet (esindajad: A. Hautamäki ja J.-P. Trnka)

Kostja toetuseks menetlusse astuja liidetud kohtuasjas T-283/20: Sloveenia Vabariik (esindaja: V. Klemenc)

Kostja toetuseks menetlusse astujad liidetud kohtuasjades T-279/20 ja T-288/20: Euroopa Parlament (esindajad: C. Ionescu Dima, W. Kuzmienko ja B. Schäfer), Euroopa Liidu Nõukogu (esindajad: A.-L. Meyer ja T. Haas)

Ese

Hagejad paluvad ELTL artikli 263 alusel esitatud hagides tühistada komisjoni 4. oktoobri 2019. aasta delegeeritud määruse (EL) 2020/217, millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist, ning parandatakse kõnealust määrust (ELT 2020, L 44, lk 1; edaspidi „vaidlustatud määrus“), osas, mis käsitleb titaandioksiidi – pulbri kujul, mis sisaldab vähemalt 1 % ulatuses osakesi, mille aerodünaamiline läbimõõt on ≤ 10 μm – ühtlustatud klassifitseerimist ja märgistamist.

Resolutsioon

1. Liita liidetud kohtuasjad T-279/20 ja T-288/20 ning kohtuasi T-283/20 kohtuotsuse huvides.

2. Tühistada komisjoni 4. oktoobri 2019. aasta delegeeritud määruse (EL) 2020/217, millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist, ning parandatakse kõnealust määrust, osas, mis käsitleb titaandioksiidi – pulbrina, mis sisaldab vähemalt 1 % ulatuses osakesi, mille aerodünaamiline läbimõõt on ≤ 10 μm – ühtlustatud klassifitseerimist ja märgistamist.

3. Mõista Euroopa Komisjonilt peale tema enda kohtukulude välja ka kohtukulud, mida kandsid kohtuasjas T-279/20 CWS Powder Coatings GmbH, Billions Europe Ltd ja teised hagejad, kelle nimed on ära toodud lisas, Ettengruber GmbH Abbruch und Tiefbau, Ettengruber GmbH Recycling und Verwertung ja TIGER Coatings GmbH & Co. KG, kohtuasjas T-283/20 Billions Europe ja teised hagejad, kelle nimed on ära toodud lisas, Euroopa Keemiatööstuse Nõukogu – European Chemical Industry Council (CEFIC), Euroopa värvi-, trükivärvi- ja kunstnikuvärvide tööstuse nõukogu (CEPE), British Coatings Federation Ltd (BCF), American Coatings Association, Inc. (ACA), Mytilineos SA ja Delfi-Distomon Anonymos Metalleftiki Etaireia ning kohtuasjas T-288/20 Brillux GmbH & Co. KG, Daw SE, Billions Europe ja teised hagejad, kelle nimed on ära toodud lisas, Sto SE & Co. KGaA ja Rembrandtin Coatings GmbH.

4. Taani Kuningriik, Prantsuse Vabariik, Madalmaade Kuningriik, Rootsi Kuningriik, Sloveenia Vabariik, Euroopa Parlament, Euroopa Liidu Nõukogu ja Euroopa Kemikaaliamet (ECHA) kannavad igaüks ise oma kohtukulud.

(1) ELT C 222, 6.7.2020.